[{"text_idx": "#000011", "text": "Ysgrifennu am y Byd o\u2019ch Cwmpas"}, {"text_idx": "#000013", "text": "Cyfres o fideos oedd Ysgrifennu am y Byd o\u2019ch Cwmpas oedd yn cyflwyno gweithgareddau a heriau ysgrifennu creadigol ar gyfer plant oedran cynradd. Does dim angen teithio ymhell i ddod o hyd i syniadau ar gyfer straeon. Mae syniadau\u2019n aros amdanoch yn bob man. Gyda chymorth cyfeillion sy\u2019n awduron, aeth Claire Fayers ar helfa i geisio darganfod syniadau ar gyfer straeon o amgylch y ty\u0302. Pam fod stori fel rysa\u0301it? Beth os byddai\u2019r ystafell ymolchi ar blaned arall? Beth mae\u2019n hanifeiliaid anwes yn gwneud pan nad ydym o gwmpas?"}, {"text_idx": "#000014", "text": "Claire Fayers yw awdur y gyfres Accidental Pirates a llyfrau ffantasi eraill ar gyfer darllenwyr ifanc. Cyrhaeddodd ei nofel ddiweddaraf, Storm Hound, Restr Fer Gwobrau Tir na n-Og Cyngor Llyfrau Cymru eleni, ac fe fydd ar restr Sialens Ddarllen yr Haf llyfrgelloedd yr haf hwn. Mae Claire yn byw yng Nghaerdydd gyda\u2019i gw\u0302r a\u2019i dwy gath sy\u2019n eistedd ar ei chyfrifiadur a\u2019i hatal rhag ysgrifennu (ei chathod, nid ei gw\u0302r \u2013 mae o\u2018n ymddwyn yn weddol.)"}, {"text_idx": "#000015", "text": "\u201cMae pobl yn gofyn imi drwy\u2019r amser o ble ydw i\u2019n cael syniadau, fel petai syniadau\u2019n dod o ryw le arbennig ym mhell i ffwrdd. Ond mae straeon o\u2019n hamgylch ym mhob man. Nid ble\u2019r ydym yn edrych sy\u2019n bwysig, ond y ffordd yr ydym yn edrych ar bethau, a gall yr eitemau mwyaf cyffredin fod yn fflach o ysbrydoliaeth ar gyfer straeon. Rwy\u2019n edrych ymlaen yn fawr at lansio\u2019r prosiect hwn, ac at hel straeon o amgylch y ty\u0302.\u201d \u2013 Claire Fayers"}, {"text_idx": "#000016", "text": "Telerau ac Amodau Llenyddiaeth Cymru"}]